דוד ד'אנז'ה

דוד ד'אנז'ה (בצרפתית: David d'Angers; 12 במרץ 1788 – 4 בינואר 1856) היה פסל צרפתי.

ביוגרפיה
פייר-ז'אן דוד נולד באנז'ה למשפחה של מומחה בגילוף בעץ. בשנת 1808 הוא עבר לפריז ללימודי פיסול. בשנת 1809 הוא התחיל ללמוד אצל ז'אק-לואי דויד ושינה את שמו ל"דוד ד'אנז'ה". בשנת 1810 הוא זכה בפרס שני של בית הספר הלאומי הגבוה לאמנויות היפות עבור פסלו "אות'ריאדיס". בשנת 1811 פסלו La Douleu זכה בתחרות של בית הספר ולפסל הוענק פרס רומא עבור פסל נוסף. הוא בילה ברומא חמש שנים וביקר בערי איטליה נוספות.

בחזרה לפריז בתקופת הרסטורציה הצרפתית דוד ד'אנז'ה התקשה להסתדר עם הממשל החדש ועבר ללונדון. תוך זמן קצר דוד ד'אנז'ה חזר לצרפת ופיתח קריירה מוצלחת. בין הפסלים הבולטים של אותה תקופה הוא Gutenberg at Strassburg. במקביל הוא יצר כ-500 פסלונים ומדליות.

דוד ד'אנז'ה השתתף באופן פעיל באירועי מהפכת 1848 ובעקבות כך נאלץ לעזוב לבלגיה. לאחר מספר שנים קיבל אישור לחזור לצרפת.

ד'אנז'ה יצר פסלים לחזית בניין הפנתאון ובניין תיאטרון אודיאון בפריז. הוא יצר פסלים רבים שהוצבו בבית הקברות פר לשז בפריז.

יצירות רבות של הפסל מרוכזות ב- Musée David שפועל באנז'ה.

גלריה

קישורים חיצוניים

 
 תיאור המוזיון עם פסלי של דוד ד'אנז'ה
 

פסלים צרפתים במאה ה-19
צרפתים חברי הבונים החופשיים
אישים הקבורים בבית הקברות פר לשז
צרפתים שנולדו ב-1788
צרפתים שנפטרו ב-1856